Diari Oficial de la Generalitat Valenciana


Sumari del DOGV 7319, del 17-07-2014 (2014/6582)

RESOLUCIÓ de 7 de juliol de 2014, del director general de Centres i Personal Docent, per la qual, en execució de sentència del Tribunal Superior de Justícia de la Comunitat Valenciana, s'inclou a una aspirant en la llista de seleccionats en les proves selectives convocades per Resolució de 27 d'abril de 2010.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7319

Data del DOGV
:   17-07-2014

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2014/6582


Data del document
:   07-07-2014

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 7 de juliol de 2014, del director general de Centres i Personal Docent, per la qual, en execució de sentència del Tribunal Superior de Justícia de la Comunitat Valenciana, s'inclou a una aspirant en la llista de seleccionats en les proves selectives convocades per Resolució de 27 d'abril de 2010. [2014/6582]  
Per Resolució de 27 d'abril de 2010, de la Conselleria d'Educació (DOCV 6257, de 30 d'abril), es van convocar procediments selectius per a l'ingrés, accessos i adquisició de noves especialitats a cossos docents, i amb data 14 de juliol de 2010, es van fer públiques les llistes d'aspirants que van superar el procés, en què va participar Ana Isabel García López per l'especialitat de Biologia i Geologia del cos de professors d'Ensenyança Secundària.  
Havent interposat Ana Isabel García López un recurs d'alçada contra les qualificacions assignades en la fase de concurs i, posteriorment, un recurs contenciós administratiu, la secció segona de la Sala Contenciosa Administrativa del Tribunal Superior de Justícia de la Comunitat Valenciana ha dictat la Sentència número 330/2014, de data 22 de maig de 2014, amb el tenor literal següent:  
  
«I. S'estima, en l'essencial, el recurs contenciós administratiu interposat per Ana Isabel García López, contra la desestimació presumpta del recurs de reposició deduït davant de l'anterior Resolució de 14 de juliol de 2010, del director general de Personal, que acorda publicar la llista d'opositors i opositores que han superat el concurs oposició convocat per a la provisió de places de cossos docents d'Educació Secundària convocat per Resolució de 27 d'abril de 2010, i davant de la Resolució de 21 de setembre de 2010, que desestima el recurs d'alçada contra la valoració de mèrits realitzada pel tribunal, actes administratius que s'anul·len per ser contraris a dret.  
II. Es reconeix, com a situació jurídica individualitzada de l'actora, el seu dret que els mèrits adduïts li siguen valorats pel tribunal qualificador a través de l'apartat 3.1 del barem de la convocatòria, i es resol esta a la vista de la puntuació resultant.»  
  
El 20 de juny de 2014 va tindre entrada en esta conselleria un escrit del Tribunal Superior de Justícia de la Comunitat Valenciana amb testimoni de la sentència, a fi que es complisca la sentència, i en virtut d'això, resolc:  
  
Primer  
Incloure Ana Isabel García López en la llista publicada el 14 de juliol de 2010, en què es detallen els aspirants que van superar les proves selectives convocades per Resolució de 27 d'abril de 2010, de la Conselleria d'Educació, per a ingrés en el cos de professors d'Ensenyança Secundària, en l'especialitat de Biologia i Geologia, i pel procediment d'ingrés lliure, amb una puntuació global de 7,0837 punts.  
  
  
Segon  
Modificar la Resolució de 17 de setembre de 2010, de la Direcció General de Personal (DOCV de 07.10.2010), per la qual es nomena funcionaris en pràctiques del cos de professors d'Ensenyança Secundària els aspirants seleccionats en el dit procediment selectiu, en el sentit d'incloure-hi Ana Isabel García López. El dit nomenament quedarà condicionat al compliment per l'aspirant dels requisits exigits en la base 2 de la convocatòria, que es verificarà per mitjà de l'examen de la documentació que s'establix en la base 10 d'esta, la qual haurà de presentar en el termini d'un mes a comptar de l'endemà de la publicació d'esta resolució en el Diari Oficial de la Comunitat Valenciana.  
  
  
Tercer  
Atés que la realització del període de pràctiques forma part del procés selectiu a l'efecte de comprovar l'aptitud per a la docència dels aspirants seleccionats, Ana Isabel García López haurà de portar-la a cap durant el pròxim curs 2014-2015, en els termes regulats en la Resolució de 13 d'octubre de 2010, de la Direcció General de Personal, per la qual es regula la fase de pràctiques dels aspirants seleccionats en els procediments selectius per a ingrés en els cossos docents convocats per Resolució de 27 d'abril de 2010.  
Contra la present resolució podrà interposar-se incident d'execució de sentència per les parts legitimades davant del Tribunal Superior de Justícia de la Comunitat Valenciana, de conformitat amb el que disposen els articles 7.1, 109 i concordants de la Llei 29/1998, de 13 de juliol, reguladora de la jurisdicció contenciosa administrativa.  
  
València, 7 de juliol de 2014.- El director general de Centres i Personal Docent; p. d. (R de 28.02.2013), el subdirector general de Personal Docent: Jesús Carbonell Aguilar.